Yèn kowe padha bisa rukun karo sadulurmu, kaya apa sênênge atine bapa biyungmu. Sabab kabèh ya anake, bodhoa utawa pintêra, uga dianggêp anak. Mulane kowe elinga: yèn kowe congkrah karo sadulur uga jênêng congkrah karo bapa biyungmu. Bisane atut rukun karo sadulur nganti tuwa, kudu dikulinakake wiwit bocah. Mara dêlêngên bae gambar loro kiyi, kang nuduhake karukunaning sadulur.
